b'\n_START_ARTICLE_\nTransport \xc3\xaen Polonia\n_START_SECTION_\nTransport aerian\n_START_PARAGRAPH_\nCompaniile poloneze de transport aerian sunt: PLL LOT, Centralwings, EuroLOT, Prima Charter, White Eagle Aviation \xc8\x99i Direct Fly (acum cu zborurile anulate). Pe aeroporturile poloneze opereaz\xc4\x83 \xc8\x99i alte companii aeriene precum: Air France, British Airways, Lufthansa, Ryanair sau TAROM. Cele mai importante aeroporturi sunt: Warszawa Ok\xc4\x99cie, Bydgoszcz, Gda\xc5\x84sk, Katowice Pyrzowice, Krak\xc3\xb3w Balice, Pozna\xc5\x84 \xc5\x81awica, Szczecin Goleni\xc3\xb3w \xc8\x99i Wroc\xc5\x82aw Strachowice. Re\xc8\x9beaua leg\xc4\x83turilor aeriene \xc3\xaen Polonia nu este dezvoltat\xc4\x83 \xc8\x99i majoritatea zborurilor sunt f\xc4\x83cute prin aeroportul Ok\xc4\x99cie. Aproximativ 20 de aeroporturi, care acum sunt nefolosite, pot fi modernizate spre a deschide transportul aerian.\n_START_SECTION_\nTransport urban\n_START_PARAGRAPH_\n\xc3\x8en Polonia, tipurile principale de transport urban sunt autobuzele \xc8\x99i tramvaiele. Exist\xc4\x83 \xc8\x99i o linie de metrou \xe2\x80\x94 \xc3\xaen Var\xc8\x99ovia, \xc3\xaenc\xc4\x83 nefinalizat\xc4\x83. Var\xc8\x99ovia \xc8\x99i aglomera\xc8\x9bia Gda\xc5\x84sk-Gdynia au de asemenea un sistem de trenuri urbane rapide , numit Calea Ferat\xc4\x83 Rapid\xc4\x83 Urban\xc4\x83 (Szybka Kolej Miejska). Suplimentul pentru transportul urban, tramvaiul rapid, func\xc8\x9bioneaz\xc4\x83 \xc3\xaen Pozna\xc5\x84, sisteme asem\xc4\x83natoare sunt construite \xc8\x99i \xc3\xaen Cracovia, Szczecin \xc8\x99i \xc5\x81\xc3\xb3d\xc5\xba._NEWLINE_Tramvaiele sunt \xc3\xaen uz \xc3\xaen: Bydgoszcz, Cracovia, Cz\xc4\x99stochowa, Elbl\xc4\x85g, Gda\xc5\x84sk, Gorz\xc3\xb3w Wielkopolski, Aria Industriala de Silezia Superioar\xc4\x83, Grudzi\xc4\x85dz, \xc5\x81\xc3\xb3d\xc5\xba, Pabianice, Pozna\xc5\x84, Szczecin, Toru\xc5\x84, Var\xc8\x99ovia \xc8\x99i Wroc\xc5\x82aw. \xc3\x8en trecut, erau folosite \xc8\x99i \xc3\xaen Bia\xc5\x82ystok, Bielsko-Bia\xc5\x82a, Cieszyn, Gubin, Inowroc\xc5\x82aw, Jelenia G\xc3\xb3ra, Kostrzyn, Koszalin, Legnica, Olsztyn, S\xc5\x82ubice, S\xc5\x82upsk, Tarn\xc3\xb3w, Wa\xc5\x82brzych \xc8\x99i Zgorzelec._NEWLINE_Troleibuzele func\xc8\x9bioneaz\xc4\x83 \xc3\xaen prezent \xc3\xaen Gdynia, Lublin, Sopot \xc8\x99i Tychy. Erau utilizate \xc8\x99i \xc3\xaen D\xc4\x99bica, Gorz\xc3\xb3w Wielkopolski, Legnica, Olsztyn, Pozna\xc5\x84, S\xc5\x82upsk, Wa\xc5\x82brzych, Var\xc8\x99ovia \xc8\x99i Wroc\xc5\x82aw. \xc3\x8encerc\xc4\x83rile de instalare ale acestui sistem de transport public nu s-au bucurat de succes \xc3\xaen Gda\xc5\x84sk \xc8\x99i Jelenia G\xc3\xb3ra.'